Szájápolási világnap: 4 egyszerű módszer, amivel mosolyunk egészséges lehet

A megfelelő szájhigiénia, akár az életünket is megváltoztathatja

Világszerte március 20-a a szájápolás világnapja, amelynek célja, hogy ráirányítsa a figyelmet a megfelelő szájhigiénia jelentőségére. Hiszen ez nem csupán esztétikai kérdés, alapvető hatással van mindennapi életünkre és általános jólétünkre is. A WHO kutatásai szerint mintegy 3,5 milliárd ember szenved valamilyen szájüregi betegségben, amelyek a leggyakoribb egészségügyi problémák közé tartoznak. Ráadásul ez a szám folyamatosan emelkedik, a fogszuvasodás pedig egyre inkább érinti a fiatalabb gyermekeket. Nézzük meg, hogyan gondoskodhatunk hatékonyan az egészséges mosolyunkról!

A szájüregi betegségek továbbra is a világ legelterjedtebb egészségügyi problémái közé tartoznak. Előfordulásuk globálisan körülbelül 1 milliárddal magasabb, mint az öt leggyakoribb nem fertőző betegség együttesen. A kezeletlen fogszuvasodás a csontfogakat illetően világszerte mintegy 2 milliárd embert érint, míg a tejfogak szuvasodásától 514 millió gyermek szenved1. A szájápolási világnap - amely a Fogászati Világszövetség kezdeményezésére jött létre 2008-ban – felhívja a figyelmet a fenti problémára, valamint rámutat a megfelelő szájhigiénia fontosságára.

Az idei mottó, „Egészséges mosoly, boldog lélek”, rávilágít a szájüregi egészség és a mentális jólét közti gyakran figyelmen kívül hagyott összefüggésre2.

Több, mint esztétikai probléma

A szájápolás közvetlenül befolyásolja életminőségünket és általános jólétünket. Kutatások támasztják alá, hogy a rossz fogászati állapot önbizalomhiányt és önértékelési gondokat okozhat, amely fokozott társadalmi elszigeteltséghez vagy kapcsolatteremtési nehézségekhez vezethet. Emellett a gyenge szájhigiénia növeli a szorongás és a depresszió kockázatát, hosszú távon rontva az életminőséget3. A kezeletlen szájüregi betegségek továbbá hátrányosan befolyásolhatják a munkavállalási lehetőségeket és a szakmai előmenetelt is.Kutatások bizonyítják, hogy a jó szájhigiéniával rendelkező emberek könnyebben építenek társadalmi kapcsolatokat és magabiztosabban érvényesülnek életük során4.

A kulcs a megelőzés

Sok szempontból elengedhetetlen tehát a megfelelő szájápolási rutin kialakítása. Fogászati szakértők hangsúlyozzák, hogy a szájhigiéniának ugyanolyan természetesnek és fontosnak kell lennie, mint a testünk más területeinek ápolása. A megelőzés kulcsfontosságú elvei egyszerűek, és négy, a mindennapok során könnyen alkalmazható lépésben összefoglalhatók:

Naponta legalább kétszer mossunk fogat fluoridos fogkrémmel

Használjunk olyan kiegészítő eszközöket, amelyek alkalmasak a fogak közti terület tisztítására, mint a fogselyem és fogköztisztító kefe.

Étkezések után, ha nincs lehetőségünk fogat mosni, rágjunk cukormentes rágógumit

Járjunk rendszeresen fogorvosi kontrollra

Ezek az apró lépések gyorsan rutinná válhatnak, és hozzájárulhatnak a magabiztos, gondtalan mosolyhoz.

Egészséges mosoly már gyermekkorban

A megfelelő szájápolási szokásokat már gyermekkorban fontos kialakítani, és beépíteni ezeket a kicsik napi rutinjába. A világon ugyanis minden ötödik gyermek szenved rossz szájhigiéniától, pedig ezeknek a problémáknak a többsége megelőzhető lenne. Ha időben elsajátítják a helyes szájápolást, az egész életükre kiható előnyt jelenthet számukra.

1 WHO 2022-es globális szájegészségügyi jelentése2 https://www.worldoralhealthday.org/campaign-theme-20253 https://anzmh.asn.au/blog/how-oral-problems-affect-your-self-esteem 4 https://www.dentistryiq.com/personal-wellness/article/14284365/4-ways-oral-health-affects-your-quality-of-life

Sajtókapcsolat:

* Gubik Lili
* FLOW PR
* gubik.lili@flowpr.hu

|  |  |
| --- | --- |
|  | © MARS |

Eredeti tartalom: Mars Incorporated

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/20390/szajapolasi-vilagnap-4-egyszeru-modszer-amivel-mosolyunk-egeszseges-lehet/